Pjetri

Simon Pjetri ( lindur afërsisht në vitin 1, Betsaidë, Palestinë - vdekur në vitin 67, Romë, Itali) ishte një nga dymbëdhjetë Apostujt e Jezusit të Nazaretit qysh nga fillimi i predikimive të Tij dhe papa i parë i Kishës Katolike. - Enciklopedia katolike e papëve Shërbeu si papë që nga zgjedhja e tij më prill 33 të erës sonë dhe deri më 29 qershor 67. Data është tradicionale, disa teori hamendësojnë vitin 64. Pasardhësi i tij ishte Shën Papë Linusi I.

Njoftime mbi jetën e tij gjenden në Dhiatën e Re ku Pjetri është nxënësi i parë por edhe mbrojtësi i Tij i parë (në çastin kur Jezusin donin ta kapnin), para gjykimit dhe kryqëzimit të Krishtit edhe mohuesi i Tij i parë si edhe dëshmitari i parë i të ringjallurit të Jezusit. Ai ishte udhëheqësi i dishepujve të Krishtit dhe drejtues i Bashkësisë së Parë të Jeruzalemit, ndërsa më vonë Pjetri u hirotonis si Ipeshkvi i parë i Antiokisë, dhe më vonë si themelues dhe kryetar i Kishës së Romës, ku edhe vdes si dëshmor. Kisha Katolike e njeh atë si ipeshkvin e parë, si edhe Papën e parë të vazhdimësisë së pandërprerë të papëve. Është Shenjtor i rëndësishëm dhe i nderuar për të gjithë të krishterët dhe njihet si themeluesi i Kishës së Krishtit (me porosi të Tij).

 Emri 
Nga rrëfimet e Ungjijve, Shën Pjetri quhej Simon (hebraisht שמעון - Šim‘ôn, Shim'on, nga rrënja e fjalës hebraike shama - "dëgjoj") ose Simeon, Simon ben Jonah / Bar Jonah, por sipas Mattheut 16:18 dhe Gjonit 1:42, Shën Pjetri mori emrin Kefa nga vetë Jezusi, që në aramaisht do të thotë "shkëmb", "gur", dhe në greqisht përkthehet me fjalën Petros (πετρος); ndërsa në latinisht me fjalën Petrus. Edhe Pali i Tarsusit (Shën Pali) e thërriste Kefas (1 Korinthianëve 1:12 ; 3:22 ; 9:5 ; 15:5 e Galatianëve 1:18 ; 2:9 ; 11:14) si edhe Pjetër (Galatianëve 2:7-8).

 Shiko edhe 
 Lista e papëve
 Vatikani

 Lidhje të jashtme

  Lista e të gjithë papëve nga gazeta Guardian.

 Burime 

Kategoria:Papë
Pjetri
Pjetri
Pjetri
Kategoria:Lindje - Vitet 0
Kategoria:Vdekje - Vitet 60
Kategoria:Historia e Krishtërimit
Kategoria:Udhëheqës fetarë të krishterë